अब तक ₹72.85 करोड़ का कलेक्शन किया; इसी बीच राइटर्स-एक्टर्स स्ट्राइक को टॉम का समर्थन
Mission Impossible 7 Box Office Collection (Worldwide)टॉम क्रूज स्टारर फिल्म ‘मिशन इम्पॉसिबल-7 भारत में शानदार कमाई कर रही है। फिल्म ने मंगलवार को  4.35 करोड़ रुपए का कलेक्शन किया। इस तरह फिल्म का टोटल कलेक्शन 72.85 रुपए हो गया है।
टॉम क्रूज स्टारर फिल्म ‘मिशन इम्पॉसिबल-7 भारत में शानदार कमाई कर रही है। फिल्म ने मंगलवार को 4.35 करोड़ रुपए का कलेक्शन किया। इस तरह फिल्म का टोटल कलेक्शन 72.85 करोड़ रुपए हो गया है।
रविवार की तुलना में सोमवार और मंगलवार को फिल्म की कमाई में कमी देखने को मिली है। फिल्म भारत में 3500 स्क्रीन्स पर रिलीज हुई है।
भारत में टॉम क्रूज की सबसे बड़ी फिल्म बनने के कगार पर MI-7
फिल्म जिस हिसाब से कमाई कर रही है, जल्द ही ये टॉप क्रूज की पिछली कुछ फिल्मों का रिकॉर्ड तोड़ सकती है। टॉम की पिछली फिल्म टॉप गन मेवरिक ने भारत में 35 करोड़ रुपए का ओवरऑल कलेक्शन किया था।
वहीं मिशन इम्पॉसिबल- फॉलआउट ने 80.20 करोड़ रुपए का बिजनेस किया था। मिशन इम्पॉसिबल-7 ने पहले हफ्ते में ही 72.85 करोड़ रुपए की कमाई कर ली है। अगले दो दिनों में ये टॉम क्रूज की इंडिया में सबसे ज्यादा कमाई करने वाली फिल्म बन जाएगी।
पूरी दुनियाभर में 2,000 करोड़ से ज्यादा का कलेक्शन
वर्ल्डवाइड कलेक्शन की बात करें तो फिल्म ने अब तक तकरीबन 2,000 करोड़ रुपए से ज्यादा की कमाई कर ली है। सिर्फ US के बॉक्स ऑफिस पर फिल्म ने 700 करोड़ रुपए का कलेक्शन किया है।
बात फिल्म के बजट की करें तो ये तकरीबन 1,650 करोड़ रुपए में बनी है। टॉम क्रूज की पिछली फिल्म मिशन इम्पॉसिबल फॉलआउट से इसका कलेक्शन 15% ज्यादा है।
भारत में कमाई के रिकॉर्ड बनाती हैं हॉलीवुड फिल्में
भारत में हॉलीवुड फिल्मों का क्रेज सालों से रहा है। अवतार और एवेंजर्स सीरीज की फिल्मों ने यहां रिकॉर्डतोड़ कमाई की थी। पिछले साल रिलीज हुई फिल्म अवतार-2 ने 378.22 करोड़ का कलेक्शन किया था।
इसके अलावा मार्वेल सीरीज की फिल्मों की लोकप्रियता तो अलग लेवल की होती है। एवेंजर्स एंडगेम ने 373.22 करोड़ रुपए की कमाई की थी। स्पाइडर मैन सीरीज की पॉपुलैरिटी भी किसी से छिपी नहीं है। स्पाइडर मैन, नो वे होम ने भारत में 218.41 करोड़ रुपए का कलेक्शन किया था।
एक्टर्स- राइटर्स स्ट्राइक को टॉम क्रूज का भी समर्थन
MI-7 के शानदार रन के बीच टॉम क्रूज ने हॉलीवुड एक्टर-राइटर्स के हड़ताल को अपना समर्थन दिया है। उन्होंने जूम कॉल के जरिए स्ट्राइक में बैठे लोगों को संबोधित भी किया।
अमेरिका में दो महीने से हॉलीवुड राइटर्स कम वेतन और AI के बढ़ते प्रयोग के खिलाफ हड़ताल पर बैठे हैं। 60 सालों में ये पहला शटडाउन है, जहां इतने सारे क्रिएविट राइटर्स और एक्टर्स हड़ताल पर बैठे हैं।
मार्क रफालो और जेनिफर लॉरेंस सहित कई बड़े हॉलीवुड एक्टर्स ने इस हड़ताल को अपना समर्थन दिया था। अब टॉम क्रूज भी इसमें शामिल हो गए हैं।
टॉम का कहना है कि स्ट्राइक के खत्म होने के बाद स्टंट एक्टर को प्रेस टूर करने की इजाजत दी जाए। कोरोना महामारी के बाद स्थिति नाजुक हो गई थी। उन्होंने कहा कि फिल्म का प्रमोशन करना सिर्फ स्टूडियो के लिए नहीं बल्कि खुद एक्टर्स के लिए अहम है।
मिशन इम्पॉसिबल की अगली फिल्मों पर काम रुका
इस स्ट्राइक की वजह से डेडपूल, अवतार और मिशन इम्पॉसिबल की अगली फिल्मों पर काम रुका हुआ है। BBC की रिपोर्ट के मुताबिक, स्क्रीन एक्टर्स गिल्ड (SAG) की मांग ये है कि स्ट्रीमिंग प्लेटफॉर्म अपने प्रॉफिट में हिस्सेदारी दें। साथ ही काम करने का एक बेहतर माहौल बनाएं। SAG की एक मांग ये भी है कि एक्टर्स को AI से होने वाले नुकसान से बचाया जाए।
SAG इस बात की गारंटी चाहता है कि आर्टिफिशियल इंटेलिजेंस के जरिए जेनरेटेड फेस और आवाज को एक्टर्स के रिप्लेसमेंट के तौर पर यूज न किया जाए।